קייד האקאבאי מטקסס, חשף בטוויטר את השקע שלו במצח, שנוצר מחשיפת יתר לשמש. אנחנו יודעים שהשמש עלולה לגרום לצרות רבות החל מפיגמנטציה ועד לסרטן, אך לעיתים ובמקרים נדירים, חשיפה לשמש עלולה לגרום לכוויה מדרגה שניה המשפיעה על הרקמות העמוקות של העור.
קייד גילח את ראשו לראשונה בחייו, ולאחר מכן יצא החוצה לכסח את הדשא בגינה באמצע הקיץ החם של טקסס. כשסיים לכסח את הדשא, ראשו החל להתנפח והוא הרגיש כמו בלון אדום לטענתו. כשנגע בראשו הרגיש שיש לו חור במצח וכשהסתכל במראה ראשו היה אדום ומודלק.
"כולנו זקוקים לשיעור באיך להתנהג בשמש", כתב רופא עור מניו יורק בתגובה לתמונות שקייד העלה בטוויטר. "במקרים מסוימים, כוויות שמש חמורות עלולות לגרום לדלקת קשה כל כך, עד שהעור עלול להתנפח ולפתח בצקת כחלק מתגובת מערכת החיסון".
אזור אדום, נפוח וכואב לאחר חשיפה לשמש מעלה את הסיכון לזיהום כלשהו בגוף כתוצאה מתקיפה של מערכת החיסון והכדוריות הדם הלבנות. כדי לטפל בכוויות חמורות מהסוג הזה יש מייעץ ד"ר זייכנר למרוח חלב, שהוא עשיר בחלבונים העשויים להרגיע את העור.
כדי להמנע ממקרים קשים כמו של קייד ומנזקי השמש בכלל, יש להימנע מחשיפה לשמש, במיוחד בין 10:00 בבוקר ל־16:00 אחרי הצהריים - השעות שבהן עוצמת הקרינה היא מרבית, ובישראל גם בחורף. בנוסף, יש למרוח קרם הגנה גם בחורף, וגברים המגלחים את שערם צריכים למרוח גם את הקרחת שלהם ולחבוש כובע.